CELEX: C2004/094/118
Language: el
Date: 2004-04-17 00:00:00
Title: Διάταξη του Πρωτοδικείου της 14ης Ιανουαρίου 2004 στην υπόθεση T-202/02, Μακεδονικό Μετρό και Μηχανική ΑΕ κατά Επιτροπής των Ευρωπαϊκών Κοινοτήτων

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/41
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ
   
   της 14ης Ιανουαρίου 2004
   στην υπόθεση T-202/02, Μακεδονικό Μετρό και Μηχανική ΑΕ κατά Επιτροπής των Ευρωπαϊκών Κοινοτήτων (1)
   
   (Διαγωνισμοί για τη σύναψη συμβάσεων δημοσίων έργων - Μη κίνηση διαδικασίας για τη διαπίστωση παραβάσεως - Άρθρο 3 της οδηγίας 89/665/ΕΟΚ - Αγωγή αποζημιώσεως - Απαράδεκτο)
   (2004/C 94/118)
   Γλώσσα διαδικασίας: η ελληνική
   Στην υπόθεση T-202/02, Μακεδονικό Μετρό, με έδρα τη Θεσσαλονίκη (Ελλάδα), και Μηχανική ΑΕ, με έδρα το Μαρούσι Αττικής (Ελλάδα), εκπροσωπούμενες από τον Χ. Γκόνη, δικηγόρο, με τόπο επιδόσεων στο Λουξεμβούργο, κατά Επιτροπής των Ευρωπαϊκών Κοινοτήτων (εκπρόσωπος: Μ. Κωνσταντινίδης), που έχει ως αντικείμενο αίτηση αποκαταστάσεως της ζημίας που ισχυρίζονται ότι υπέστησαν οι ενάγουσες ως εκ της αποφάσεως της Επιτροπής της 20ής Αυγούστου 1998 να θέσει στο αρχείο την υπ' αριθ. 97/4188/P καταγγελία τους, την οποία κατέθεσαν στις 23 Ιανουαρίου 1997 σχετικά με την ανάθεση, εκ μέρους του Ελληνικού Δημοσίου, συμβάσεως του δημοσίου έργου της μελέτης, κατασκευής, αυτοχρηματοδοτήσεως και εκμεταλλεύσεως του Μετρό Θεσσαλονίκης (Ελλάδα), το Πρωτοδικείο (τέταρτο τμήμα) συγκείμενο από τους H. Legal, Πρόεδρο, V. Tiili και Μ. Βηλαρά, δικαστές, εξέδωσε στις 14 Ιανουαρίου 2004 διάταξη με το ακόλουθο, διατακτικό:
   
               1)
            
            
               Απορρίπτει την αγωγή ως απαράδεκτη.
            
         
               2)
            
            
               Καταδικάζει τις ενάγουσες στα δικαστικά έξοδα.
            
         
      (1)  ΕΕ C 274 της 9.11.02